ΓΡΑΠΤΗ ΕΡΩΤΗΣΗ P-3420/02

υποβολή: Monica Frassoni (Verts/ALE) προς την Επιτροπή

(26 Νοεμβρίου 2002)

Θέμα: Σχέδια οικοδόμησης στην περιοχή ΤΚΣ του Monti Russu, Aglientu, Σαρδηνία

Στην ακτή Monti Russu, στο Δήμο Aglientu, πρόκειται να αρχίσουν — όπως έχει επανειλημμένα καταγγελθεί στις αρμόδιες κοινοτικές(1), εθνικές, περιφερειακές και τοπικές διοικητικές και δικαστικές αρχές από την Επιτροπή για την προστασία του Monti Russu και τις οικολογικές ενώσεις Amici della Terra (Φίλοι της Γης) και Gruppo d'Intervento Giuridico (Ομάδα Νομικής Παρέμβασης)- τα έργα οικοπεδοποίησης Lido dei Coralli s.r.l., συνολικού όγκου 95 200 κ.μ. Η εν λόγω περιοχή εμπίπτει στους προτεινόμενους Τόπους Κοινοτικής Σημασίας (πΤΚΣ) Monti Russu (κωδικός ITB000006) σύμφωνα με την οδηγία 92/43/ΕΟΚ, που κατέστη εκτελεστή με το περιφερειακό προεδρικό διάταγμα αριθ. 357/1997 (επίσημος πίνακας με τηνπουργική απόφαση αριθ. 65 της 3ης Απριλίου 2000) και στην προβλεπόμενη περιφερειακή φυσική περιοχή Monti Russu(2), που προστατεύεται ως χώρος ιδιαιτέρου φυσικού κάλλους(3), με το ειδικό χωροταξικό σχέδιο αριθ. 1(4) και εν μέρει ως περιοχή ολοκληρωμένης προστασίας(5). Παρά τις προφανείς έντονες περιβαλλοντικές επιπτώσεις (ο ίδιος ο Δήμος Aglientu προβλέπει ανώτατο όριο κτισμάτων 350 000 κ.μ. εντός των πΚΤΣ) εγκρίθηκε(6) μια αξιολόγηση περιβαλλοντικών επιπτώσεων απολύτως ελλιπής (ειδικότερα: κηρύσσονται εσφαλμένα ωςποβαθμισμένες περιοχές μερικές ζώνες των φυσικών βιοτόπων Pseudo-steppe with grasses and annuals:Thero-Brachipodietea *6220, Mediterranean salt meadows- Juncetalia maritimi 1410 και Dune slerophyllous scrubs-CistoLavanduletalia 16.28; δεν λαμβάνεταιπόψη ο όγκος των κτισμάτων και οι άλλεςφιστάμενες ήδη επιβαρύνσεις του χώρου, ούτε οι παρεμβάσεις αποψίλωσης και διάνοιξης διαδρόμων που πραγματοποιούνται ήδη από την ανάδοχο εταιρεία· προτείνει γελοία αντισταθμιστικά μέτρα)(7), και ακολουθήθηκε διαδικασία προληπτικού ελέγχου που περατώθηκε με την απόφαση να μην εφαρμοσθεί η διαδικασία αξιολόγησης περιβαλλοντικών επιπτώσεων (οδηγία 97/11/ΕΚ, παράρτημα II, σημείο 12, στοιχείο γ, που τροποποίησε και συμπλήρωσε την προηγουμένη 85/337/ΕΟΚ)(8). Μεταξύ των άλλων, η οικοδομική παρέμβαση πραγματοποιείται στο κέντρο της τοποθεσίας και θα προκαλέσει ρήξη της συνέχειας του φυσικού τοπίου. Επίσης, η Ευρωπαϊκή Ένωση χρηματοδοτεί το σχέδιο LIFE Natura 1999 — 06189 Juniperus Dunes, του οποίου δικαιούχος είναι ο Δήμος Aglientu, που συμπεριλαμβάνει τα προαναφερθέντα οικοδομικά σχέδια(9).

Έχειπόψη της η Επιτροπή τα προαναφερθέντα·

Με βάση ποια κριτήρια και ποιους όρους εγκρίθηκε και χρηματοδοτήθηκε ένα σχέδιο LIFE Natura με παρόμοια χαρακτηριστικά·

Σκοπεύει να πάρει η Επιτροπή τα αναγκαία μέτρα για τον πραγματικό έλεγχο του περιεχομένου της αξιολόγησης περιβαλλοντικών επιπτώσεων και της διαδικασίας προληπτικού ελέγχου·

(1) Σχετικά με το εν λόγω σχέδιο έχω ήδηποβάλει τις γραπτές ερωτήσεις 3340/00 και 0921/01.

(2) Νόμος Περιφέρειας Σαρδηνίας αριθ. 31/1999 (παράρτημα A).

(3) Νομοθετικό διάταγμα αριθ. 490/1999, άρθρα 139-140 και 146, παράγραφος 1, στοιχεία α και ζ.

(4) Απόφαση αριθ. 266 του Προέδρου του Συμβουλίου της Αυτόνομης Περιφέρειας της Σαρδηνίας της 6ης Αυγούστου 1993.

(5) Περιφερειακός νόμος 23/1993, άρθρο 2, παράγραφος 1, στοιχείο α.

(6) Απόφαση γενικού γραμματέα της περιφερειακήςπηρεσίας προστασίας περιβάλλοντος αριθ. 1564/V της 11ης Ιουλίου 2001.

(7) Όπως π.χ. η μεταφύτευση 40 σημαντικών αγριοκυπαρίσσων στους μικρούς κήπους του χωριού, έναντι της καταστροφής του 32 % του φυσικού βιότοπου Matorral a Juniperus spp 5210 και του συνόλου των άλλων φυσικών βιοτόπων στην περιοχή παρέμβασης.

(8) Απόφαση του διευθυντή τηςπηρεσίας S.I.V.E.A. της Περιφερειακής Υπηρεσίας Προστασίας Περιβάλλοντος αριθ. 2372/VIII της 7ης Δεκεμβρίου 2001.

(9) Βλ. τροποποιημένο πίνακα σχεδίου LIFE Κύρια προβλήματα/απειλές για τους φυσικούς βιότοπους/είδη αντικείμενο της παρέμβασης στους τόπους όπου εφαρμόζεται το σχέδιο.

Απάντηση της κας Wallstrm εξ ονόματος της Επιτροπής

(6 Ιανουαρίου 2003)

Η Επιτροπή γνωρίζει το θέμα που αναφέρει το Αξιότιμο Μέλος του Ευρωπαϊκού Κοινοβουλίου. Για τηνπόθεση αυτή έχει κινήσει διαδικασία επίσημης καταγγελίας.

Ο δικαιούχος του σχεδίου LIFE (Δήμος του Aglientu) ανέφερε στην αίτησή του (Έντυπο 99/10) ότι, εντός του ορίου που τίθεται στο χωροταξικό σχέδιο, είχε σκοπό να περιορίσει το ανώτατο όριο κτισμάτων σε 350 000 τετραγωνικά μέτρα εντός της προτεινόμενης τοποθεσίας κοινοτικής σημασίας. Η δημοτική αρχή ανέφερε επίσης ρητά ότι η οικοδόμηση αυτή θα γινόταν με πλήρη τήρηση των διατάξεων της ισχύουσας περιφερειακής, εθνικής και κοινοτικής νομοθεσίας και, ιδιαίτερα, σε συμφωνία με το άρθρο 6 της οδηγίας 92/43/ΕΟΚ της 21ης Μαΐου 1992 σχετικά με τη διατήρηση των φυσικών οικοτόπων καθώς και της άγριας χλωρίδας και πανίδας(1).

Τα σχέδια που χρηματοδοτεί η Κοινότητα πρέπει να συμμορφώνονται με το κοινοτικό δίκαιο. Η απόφαση και οι όροι σχετικά με το σχέδιο ενισχύουν τηνποχρέωση αυτή και τη δέσμευση του δικαιούχου σχετικά με την εκπλήρωσή της.

Ηπόθεση, που αποτελεί αντικείμενο της καταγγελίας, βρίσκεται στο στάδιο της αξιολόγησης. Η Επιτροπή θα λάβει τα κατάλληλα μέτρα, συμπεριλαμβανομένων των διαδικασιών επί παραβάσει σύμφωνα με το άρθρο 226 της Συνθήκης ΕΚ, ούτως ώστε να εξασφαλιστεί η τήρηση του κοινοτικού δικαίου.

(1) ΕΕ L 206 της 22.7.1992.